Diari Oficial de la Generalitat Valenciana


Sumari del DOGV 204, del 19-11-1984 (1984/803587)

ORDRE de la Conselleria d'Economia i Hisenda, de 13 de novembre de 1984, per la qual s'acorda l'adquisició per la Generalitat Valenciana de l'edifici conegut com "La Cigueña", situat en la cantonada dels carrers Pintor Jose Pinazo i Armando Valdes de la ciutat de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   204

Data del DOGV
:   19-11-1984

Secció del DOGV
:   ALTRES DISPOSICIONS

Número del document
:   1984/803587


Data del document
:   13-11-1984

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economia i Hisenda, de 13 de novembre de 1984, per la qual s'acorda l'adquisició per la Generalitat Valenciana de l'Edifici conegut com La Cigonya, situat en la cantonada dels carrers Pintor José Pinazo i Armando Palacio Valdés de la ciutat de València.  
Resulta obvia i urgent la necessitat que té la Generalitat Valenciana de locals on puga exercir les seues activitats, activitats que van en augment amb la consolidació de l?autonomia i que suposen al hora la presentació d'uns serveis que no poden esperar.   
Aquest motius, a més de raons econòmiques, així com el fet d'anar fent créixer el patrimoni naixent de la Generalitat Valenciana, fan aconsellable l'adquisició de l'edifici situat en la cantonada dels carrers Pintor José Pinazo i Armando Palacio Valdés, de la ciutat de València.   
En atenció d'aquests motius, segons que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu Reglament, i amb la valoració tècnica escaient prèvia i els informes del Servei de Patrimoni i de la Intervenció general,   
ORDENE:   
Article 1.r  
S'acorda l'adquisició, a títol onerós i mitjançant concert directe, de l'immoble la descripció del qual és la següent: edifici situat al carrer Pintor José Pinazo número 16 i amb façana també al carrer Amadeu de Saboia número 2. Té una superfície total construïda de 9.920 metres quadrats. Limita per la dreta, entrant, edifici núm. 17 del carrer Pintor José Pinazo i parcel·la de l'Excm. Ajuntament de València; esquerra, carrer Armando Valdés, i al fons carrer Amadeu de Saboia i Institut d?investigacions Citològiques, propietat de la Caixa d'Estalvis de València.   
L'immoble esmentat és actualment propietat de la Caixa d'Estalvis de València, i es troba inscrit en el Registre de la Propietat núm. I de València, en el volum 2176, llibre 560, de la secció Rodalies. foli 165, finca 5776, inscripció primera Divisió Material.   
Article 2.n   
La compra, que necessàriament es formalitzarà en escriptura pública, s?efectuarà pel preu de 364.603.812 pessetes (cinc-cents vint-i-vuit milions dues-centes disset mil vuit-centes quaranta-nou pessetes). Les despeses originades per la compra-venda esmentada seran satisfetes per les parts segons la Llei.   
Article 3.r  
El Servei de Patrimoni de la Tresoreria General de la Conselleria d'Economia i Hisenda realitzarà els tràmits necessaris per a donar efectivitat al que disposa aquesta Ordre.   
València, 13 de novembre de 1984.  
El Conseller d Economia i Hisenda  
ANTONI BIRLANGA I CASANOVA